eo eo eo eo en eo eo eo es eo eo pt eo eo eo eo eo eo eo lt eo eo eo eo eo eo eo eo eo fr eo eo eo fr eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo es eo eo de eo eo fr eo en vi fr en fr sk ca fr es eo en fr ru de de eo fr oc ru eo fr eu ru de fr es da fr es eo fr eu es en en es fr ca es eo en zh pl en fr es fr de ru eo fr fr es fr oc eo en da ru eo fr zh eo fr sv ru en oc ru eo fr en uk fr ro it it en fr es de es fr ru eo en en fr it lt eo eo eo es eo eo eo eo pl eo fr eo eo eo eo eo eo de en en eo eo eo eo eo eo eo eo eo fr eo eo es eo eo eo eo eo eo eo eo eo eo eo eo eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ru ca de en es fr es it ko nl pl ru sv zh eo eo eo eo eo eo eo eo eo
Eŭropo - Demokratio - Esperanto - Vikipedio
El Vikipedio, la libera enciklopedio
Jump to navigation Jump to search
1-a Internacia Konferenco de EDE, okazinta en 2009
Partoprenantoj de la 1-a Internacia Konferenco de EDE en 2009 antaŭ la junulargastejo de Strasburgo
Informstando de EDE en Kehl, Germanio, 2009
Eŭropo - Demokratio - Esperanto (EDE) estas politika movado, kiu deziras pere de Esperanto plibonigi la kompreniĝon kaj plifortigi la demokration kaj plurlingveco en Eŭropo.
Ĝia franca branĉo Europe–Démocratie–Espéranto partoprenis unuafoje en elektado por la Eŭropa Parlamento, en 2004, Francio. La franca branĉo partoprenis same en 2009 kaj 2014 la balotojn. La germana branĉo, Europa–Demokratie–Esperanto, malsukcesis kolekti 4000 subtenajn subskribojn en 2004 kaj 2014, necesajn por la partopreno en Germanio. Europa–Demokratie–Esperanto sukcesis kolekti 5240 subskribojn en 2009, tiel ili partoprenis la elektojn. Ĉiu alia landa branĉo de la movado ne sukcesis atingi la necesajn lokajn antaŭskribitajn kondiĉojn por la balotebleco.
Celoj kaj programo[redakti | redakti fonton]
Laŭ la statuto de la Federacio de EDE, la "ĉefideo" de la movado estas "provizi la Eŭropan Union per la necesaj iloj por starigi partoprenrajtan demokration".[1]
La statuto de EDE-Germanio precizigas, ke oni deziras pere de Esperanto i.a. "akceli la ideon de Unuiĝanta Eŭropo", "ebligi transliman politikan kaj socian dialogon" kaj "aktive kontribui al paco kaj kompreniĝo inter la popoloj".
En la eŭropaj balotoj 2009 la du sekcioj de EDE en Francio kaj Germanio partoprenas surbaze de du apartaj programoj.[2] [3] Malgraŭ viglaj diskutoj en retaj forumoj kaj dum la 1-a Internacia Konferenco de EDE, tiuj ĉi programoj fakte estiĝis preskaŭ sendepende. Ili estis verkitaj en la koncerna nacia lingvo kaj nur poste tradukiĝis al Esperanto.[4] [5]
Organizoj[redakti | redakti fonton]
EDE konsistas el 5 asocioj:
Federacio Eŭropo - Demokratio - Esperanto, kiel internacia tegmenta asocio, fondita la 21-an de oktobro 2003 en Strasburgo;
EDE-Francio (Europe - Démocratie - Espéranto), fondita en 2003
EDE-Germanio (Europa - Demokratie - Esperanto), fondita en 2004 kaj refondita en 2008
EDE-Hungario (Európa Demokrácia Eszperantó), fondita kiel socia organizaĵo en 2009
EDE-Pollando (Europa - Demokracja - Esperanto) / Pola Asocio Eŭropo - Demokratio - Esperanto (EDE-Pollando), fondita kiel asocio la 20-an de marto 2011, jure registrita la 19-an de septembro 2011, kiel EDE-PL.
EDE-Bulgario, fondita en 2013
En Francio ekzistas ankaŭ regionaj suborganizoj de EDE.
En Pollando ekzistas rondoj de EDE kaj danke al EDE-Pollando estis fondita en Pola Parlamento la Parlamenta Grupo Apoganta Esperanton (PGAE): [6].
EDE havas kontaktulojn en entute 17 landoj de la Eŭropa Unio[7].
Post la eŭropaj balotoj de 2009, kelkaj germanaj aktivuloj de EDE iniciatis la fondon de la partio UNU MONDO, kiu - kompare kun EDE - okupiĝas plie pri la mondaj problemoj kaj etikaj principoj.
Konferencoj de EDE[redakti | redakti fonton]
La 1-a Internacia Konferenco de EDE okazis kun 16 partoprenantoj el 4 landoj de la 27-a de februaro ĝis la 1-a de marto 2009 en Strasburgo. La partoprenantoj diskutis tie la programon de EDE kaj faris preparojn por la partopreno en la eŭropuniaj balotoj de 2009. Interalie oni kolektis dum la konferenco en la germana urbo Kehl apud Strasburgo ĉirkaŭ kvindek subtenajn subskribojn por EDE-Germanio.
Balotoj de 2004[redakti | redakti fonton]
EDE-Francio partoprenis eŭropuniajn balotojn de 2004. En Francio estis sep balotregionoj. Pro manko de monaj rimedoj balotiloj ne estis presitaj kaj distribuitaj, aŭ nur parte. La simpatiantoj povis elŝuti balotilon perrete. Simile, ne vera kampanjo estis farita, tamen sufiĉe multaj artikoloj estis faritaj de la gazetistaro pri EDE, la listoj, ktp.
En Germanio, por partopreni en la balotoj, EDE-Germanio devis kolekti 4 000 subtenajn subskribojn (kun konfirmo de la koncerna urba registrejo, ke la subskribinto vere estas voĉdonrajta), sed jam restis por tio nur ĉirkaŭ du monatoj da tempo. Komence de aprilo 2004 montriĝis, ke la nombro de subtenaj subskriboj estas nur ĉirkaŭ 2 500. La asocio do devis rezigni pri partopreno en la balotoj de 2004.
Oni provis pretigi listojn ankaŭ en Belgio, kaj Italio. En Belgio kaj Italio la konsistigo de listoj ne sukcesis. Sekve la partopreno en la balotoj efektiviĝis nur en Francio.
En Francio, la plej bona rezulto estis en la regiono "Parizo Francilio", kie la listo kondukata de Georges Kersaudy ricevis 5 789 voĉdonojn. Sume estis en Francio 25 259 voĉoj. [8]
Balotoj de 2009[redakti | redakti fonton]
Transdono de 5 240 subtenaj subskriboj en Wiesbaden, 2009-03-23
Reinhard Selten - Nobel-premiito pri ekonomiko (1994), foto el la jaro 2001
Eŭropo Demokratio Esperanto planis partopreni la eŭropajn balotojn 2009 en ĉiuj landoj de Eŭropa Unio. Tamen montriĝis, ke tio sukcesas nur en Francio kaj en Germanio.
En Germanio, la landa sekcio Europa - Demokratie - Esperanto transdonis la 23-an de marto 2009 al la balotestro entute 5 240 subtenajn subskribojn por rajti partopreni en la balotoj. La 10-an de aprilo 2009 la balota komisiono decidis, ke EDE rajtas partopreni en la eŭropaj balotoj 2009 en Germanio.
Nobel-premiito pri ekonomiko Reinhard Selten estis ĉefkandidato de la germana landa sekcio de EDE en la balotoj 2009 por la Eŭropa Parlamento.
Laŭ la definitiva rezulto EDE atingis en Germanio 11 772 voĉojn[9] kaj en Francio 28 945[10], sume do 40 717 voĉoj. EDE ricevis en Francio EDE ĉ. 0,17 % de la validaj voĉoj, en Germanio 0,045 %. La procentaĵo en la orienta parto de Germanio (eksa GDR) estis proksimume la duoblo de la rezulto en la okcidento; la plej altan rezulton liveris Meklenburgio-Antaŭpomerio, kie el 622 967 validaj voĉoj EDE atingis 910[11], do 0,146 %. La procentaĵo en la insulo Nov-Kaledonio atingis 0,93 %[12], tiu en la insulo Sankta Marteno eĉ 1,53 %[13], kvankam EDE tien ne liveris voĉdonilojn.
En Francio estis sume 17 218 974 validaj voĉoj[14]; la ĉ. 28 945 voĉoj por EDE do reprezentas 0,17 % de ĉiuj validaj voĉoj.
Balotoj de 2014[redakti | redakti fonton]
Eŭropo-Demokratio-Esperanto partoprenis la eŭropajn balotojn 2014 kaj ricevis en Francio sume 33 609 voĉojn. Tio egalas al 0,18 % de ĉiuj validaj voĉdonoj, do ĉiu 564-a valida voĉo en Francio estis por EDE.
Rezultoj[redakti | redakti fonton]
Kritiko[redakti | redakti fonton]
Lige al la allaso de EDE al la eŭropaj balotoj 2009 en Germanio, ĵurnalistoj foje menciis EDE kiel ekzemplon de sufiĉe stranga politika unuiĝo. [15] [16]
Sed ankaŭ ene de la Esperanto-movado ne malofte publikiĝas negativaj opinioj pri EDE. Ekzemple Gregor Hinker rekomendis al esperantistoj ne subteni EDE, ĉar laŭ li Esperanto taŭgas "certe ne kiel fundamento de politika partio". Li emfazis, la diverseco de la politikaj opinioj en la Esperanto-movado "montras, kiel absurda estas politika Esperanto-partio". [17]
Notoj kaj fontoj[redakti | redakti fonton]
↑ Statuto de la Federacio de EDE
↑ Programo de EDE-Francio por la eŭropaj balotoj 2009
↑ Programo de EDE-Germanio por la eŭropaj balotoj 2009
↑ Programo de EDE-Francio en esperanta traduko
↑ Programo de EDE-Germanio en esperanta traduko
↑ Retejo de la EDE-Federacio
↑ Rezultoj de la Eŭropaj elektoj en Francio
↑ WAZ Gladbeck, 17.04.2009
↑ WELT ONLINE, 2. April 2009
↑ kune 4/2004, p. 18
Eksteraj ligiloj[redakti | redakti fonton]
Oficiala retejo de la federacio EDE
Oficiala retejo de EDE-Francio
Oficiala retejo de EDE-Germanio
Pola Asocio Eŭropo - Demokratio - Esperanto Pola Asocio Eŭropo - Demokratio - Esperanto
Oficiala retejo de EDE-Hungario
Oficiala internacia diskutlisto de EDE
Oficiala informlisto de EDE-Francio
Registro de EDE-Hungario (traduko el la hungara originalo)
v • d • r
Transnaciaj politikaj partioj kaj movadoj en la Eŭropa Unio (8-a periodo)
Alianco de Eŭropaj Konservativuloj kaj Reformistoj (AEKR) • Eŭropa Alianco de Naciaj Movadoj (EANM) • Eŭropa Alianco por Libereco (EAL) • Eŭropa Liberala, Demokrata kaj Reforma Partio (ELDR) • Eŭropa Libera Alianco (ELA) • EUDemokratoj (EUD) • Movado por Eŭropo de Liberecoj kaj Demokratio (MELD) • Eŭropa Demokratia Partio (EDP) • Eŭropa Maldekstro (EM) • Eŭropa Popola Partio (EPP) • Partio de Eŭropaj Socialdemokratoj (PSE) • Eŭropa Verda Partio (EVP)
ne agnoskitaj de EU
Alianco de Nordiaj Verdaj Maldekstruloj (NVE) • Eŭropa Kontraŭkapitalisma Maldekstro (EKM) • Eŭropo - Demokratio - Esperanto (EDE) • Eŭropa Nacia Fronto (ENF) • Libertas • Newropeans • Eŭropa Federalista Partio • Eŭropa Pirata Partio
en la Eŭropa Parlamento
Alianco de Sendependaj Demokratoj en Eŭropo (ASDE) • Alianco por Eŭropo de Nacioj (AEN)• Eŭropaj Demokratoj (ED) • Movado por Eŭropa Reformo (MER)
Iniciato de Komunistaj kaj Laboristaj Partioj (angle: Initiative of Communist and Workers' Parties) • Eŭropa Movado (EM) • Unio de Eŭropaj Federalistoj (UEF) • Federalista Unuiĝo de Eŭropaj Etnaj Komunumoj (FUEEC)
Ĉi tiu artikolo estas akceptita en la listo de legindaj artikoloj.
Politikaj movadoj en Eŭropo
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 23:53, 23 aŭg. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj